शकरकंदी, सिंघाड़े के आटे, आलू मैदे से बनने लगा सिंथेटिक मावा
होलीका त्योहार आते ही जिलेभर में मिलावटी मावा बनाने का कारोबार तेजी से चल रहा है। लेकिन इस ओर विभागीय अधिकारियों तथा प्रशासन की ओर से कोई ध्यान नहीं दिया जा रहा है। क्षेत्र में नकली मावा दूध में यूरिया के अलावा डिटर्जेंट पाउडर और घटिया क्वालिटी का वनस्पति घी मिलाकर बनाया जा रहा है। जो लोगों के लिए धीमे जहर के बराबर है। बाजार के आंकड़ों के मुताबिक, करीब 50 टन से ज्यादा सिंथेटिक मावे की मिठाइयां तैयार होकर होली के त्यौहार पर बाजार में खपाई जाएंगी। वहीं जिले से प्रदेश के जयपुर, उदयपुर, अजमेर सहित सीमावर्ती एमपी एवं यूपी के कई शहरों में सिंथेटिक मावा की सप्लाई की जाती है। धौलपुर मावा मंडी के द्वारा पहुंच रहा है।
वहीं इस बारे में चिकित्सकों ने कहा कि अधिक मात्रा में नकली मावे से बनी मिठाई खाने से लीवर को भी नुकसान पहुंच सकता है। इससे कैंसर तक हो सकता है। सीएचसी प्रभारी डॉ.संगीता गुप्ता के मुताबिक जो खाने की चीजों में मिलावट से फूड पॉइजनिंग से लेकर कैंसर, चर्म रोग, किडनी से संबंधित तक की कई बीमारियां हो सकती हैं। लगातार मिलावटी खाना खाने से कैसर भी हो सकता। इसलिए त्यौहारों पर बाजार में आने वाले मावा सिथेंटिक हो सकता है जिसका स्वास्थ्य पर विपरीत प्रभाव पड़ता है इसलिए असली मावा की मिठाईयों का प्रयोग करें।
^अभीसरकार की ओर से कोई निर्देश नहीं मिले हैं। विभाग की ओर से एक-दो दिन में मिलावट करने वालों के खिलाफ अभियान के साथ कार्रवाई की जाएगी।
महेशशर्मा, खाद्य निरीक्षक धौलपुर
ऐसे करें पहचान
नकलीमावा या मिठाई की जांच के लिए टिंचर आयोडीन की पांच से सात बूंदें और पांच से सात दाने शक्कर लेकर गर्म करें। यदि मावा नकली होगा तो रंग बदल जाएगा। एक किलो दूध से सिर्फ दो सौ ग्राम मावा ही निकलता है। इससे मावा बनाने वालों और व्यापारियों को ज्यादा फायदा नहीं हो पाता है।
दूधउत्पादन कम, मावा की मांग ज्यादा, इसलिए होती है मिलावट
जिलेमें दूध का उत्पादन कम है, लेकिन त्यौहार पर मावा की मांग अधिक होने पर जाहिर है। ज्यादा ऑर्डर की पूर्ति सिंथेटिक यानी मिलावटी मावे से की जा रही है।
पहले सिंथेटिक दूध से बनाया जाता, उससे मावा तैयार किया जाता है
>सिंथेटिकदूध बनाने के लिए मात्र 10 ग्राम वॉशिंग पाउडर, 800 एमएल रिफाइंड तेल और मात्र 200 एमएल दूध को आपस में मिलाया जाता है।
>इसमें पानी भी मिलाया जाता है और एक लीटर दूध से 20 लीटर सिंथेटिक दूध तैयार करते हैं और इसी से मावा भी तैयार हो जाता है।
> यह मावा तैयार होकर पूरे प्रदेश के अलावा अन्य राज्यों में बसों एवं ट्रेनों के माध्यम से सप्लाई किया जाता है।
> जिले में तैयार किए जाने वाला सिथेेंटिक मावा जिले के पडौसी जिलों एवं प्रदेशा में भेजा जाता है।
ऐसे बनाया जाता है मिलावटी मावा
नामछापने की शर्त पर एक मावा बनाने वाले ने बताया कि मिलावटी मावा बनाने में अक्सर शकरकंदी, सिंघाड़े का आटा, आलू और मैदे का इस्तेमाल होता है। नकली मावा बनाने में स्टार्च, आयोडीन और आलू इसलिए मिलाया जाता है ताकि मावे का वजन बढ़े। वजन बढ़ाने के लिए मावा में आटा भी मिलाया जाता है। नकली मावा असली मावा की तरह दिखे इसके लिए इसमें कुछ केमिकल भी मिलाया जाता है। कुछ दुकानदार मिल्क पाउडर में वनस्पति घी मिलाकर मावे को तैयार करते हैं।
धौलपुर. पुराना बस स्टैंड में जमीन पर रखा मावा।
bho_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva bho_Deva